**Pojasnjevalne opombe k obrazcu za zahtevek za dovoljenje za pripravo potrdil o tehtanju banan**

1. Vložnik

Vpišite ime oziroma za pravne osebe naziv in naslov zadevne osebe ter številko EORI. Vložnik je oseba, ki carinskim organom predloži zahtevek za izdajo dovoljenja.

1. Ozemeljska veljavnost – Unija

Z odstopanjem od člena 26 CZU navedite, ali je učinek dovoljenja omejen na eno ali več držav članic, in izrecno poimenujte zadevne države članice.

1. Vrsta zahtevka

V polje je treba vpisati vrsto zahtevka z uporabo vsaj ene od naslednjih šifer:

1 = prvi zahtevek

2 = zahtevek za spremenjeno ali podaljšano dovoljenje

3 = vloga za pridobitev dovoljenja, kadar je vključenih več držav članic

1. Referenčna številka dovoljenja

Ta podatkovni element se uporabi le v primeru zahtevka za spremembo, podaljšanje veljavnosti ali razveljavitev dovoljenja.

1. Priloženi dokumenti

Predložite informacije o vrsti dokumentov, priloženih zahtevku ali dovoljenju, ter, če je primerno, njihove identifikacijske številke in/ali datum izdaje. Navedite tudi skupno število priloženih dokumentov.

Če dokument vsebuje več informacij v zvezi z navedbami drugod v zahtevku ali dovoljenju, navedite sklic na zadevno polje.

1. Zastopnik

Če ima vložnik zastopnika, navedite relevantne informacije o zastopniku, naziv in naslov zadevne osebe ter številko EORI.

Če to v skladu s členom 19(2) CZU zahteva carinski organ odločanja, predložite izvod ustrezne pogodbe, pooblastila ali drugega dokazila o pooblastitvi za status carinskega zastopnika.

1. Zahtevani datum začetka veljavnosti dovoljenja

Vložnik lahko zahteva, da dovoljenje začne veljati na določen dan. Vendar se morajo pri določitvi tega datuma upoštevati roki iz člena 22(2) in (3) CZU, zahtevani datum pa ne sme biti zgodnejši od datuma, navedenega v členu 22(4) CZU.

1. Kontaktna oseba, odgovorna za carinske zadeve

Kontaktni podatki, vključno s številko telefaxa, če je primerno, zadevne osebe, ki se lahko uporablja za nadaljnje stike in komunikacijo o carinskih zadevah.

1. Kontaktna oseba, odgovorna za zahtevek

Kontaktna oseba je odgovorna za ohranjanje stikov s carinskimi organi v zvezi z zahtevkom.

Ta podatek se navede le, če to ni oseba, pristojna za carinske zadeve, iz točke 8.

Vpišite ime in priimek kontaktne osebe ter kar koli od naslednjega: telefonska številka, elektronski naslov (po možnosti elektronski naslov namenskega poštnega predala) ter, če je primerno, številko telefaksa.

1. Oseba , ki vodi družbo, ki je vložnik zahtevka

Za namene člena 39(a)CZU vpišite imena in priimke ter vse podatke zadevnih oseb glede na pravno obliko družbe, ki je vložila zahtevek, zlasti: direktorja podjetja oziroma izvršnih in morebitnih neizvršnih članov upravnega odbora podjetja. Ti podatki bi morali vključevati: ime in priimek, naslov, datum rojstva, in nacionalno identifikacijsko številko (EMŠO).

1. Lokacija blaga

Z ustrezno oznako vpišite identifikator lokacije, kjer se izvaja tehtanje banan.

1. Kraj, kjer se vodi oz. je dostopna glavna računovodska evidenca za carinske namene

Polje se izpolni, če je vložnik pooblaščeni gospodarski subjekt.

Glavna računovodska evidenca za carinske namene iz tretjega pododstavka člena 22(1) CZU je računovodska evidenca, ki naj jo carinski organi obravnavajo kot glavno računovodsko evidenco za carinske namene ter ki jim omogoča nadzor in spremljanje vseh dejavnosti, zajetih v zadevnem dovoljenju. Vložnikova obstoječa poslovna, davčna in druga računovodska dokumentacija se lahko sprejme kot glavna računovodska evidenca za carinske namene, če se tako olajša revizijski nadzor.

Navedite poln naslov lokacije, vključno z državo članico, kjer se bo vodila oziroma bo dostopna glavna računovodska evidenca.

1. Vrsta glavne računovodske evidence

Navesti vrsto glavne računovodske evidence, tj. podatke o sistemu, ki se uporablja, vključno s programsko opremo.

1. Kraj, kjer se vodi evidence

Navedite poln naslov lokacij, vključno z državami članicami, kjer se vodi ali se bo vodila računovodska evidenca vložnika.

Ta podatek je potreben za identifikacijo lokacije računovodske evidence, ki se nanaša na blago, ki se nahaja na naslovu, navedenem v polju 11.

1. Vrsta evidence

Navedite vrsto evidence, tj. podatke o sistemu, ki se bo uporabljal, vključno s programsko opremo.

Evidence morajo carinskim organom omogočati nadzor nad zadevnim postopkom, zlasti glede identifikacije blaga, danega v navedeni postopek, njegovega carinskega statusa in gibanja.

1. Dodatne informacije

Vpiše se dodatne koristne informacije.

1. Soglasje za objavo na seznamu imetnikov dovoljenj

Navedite (da/ne), ali vložnik soglaša s tem, da se v javnem seznamu imetnikov odločb razkrije naslednje podatke o odločbi, za katero je vložil zahtevek:

* imetnik dovoljenja,
* vrsta dovoljenja,
* začetek veljavnosti ali, če je primerno, obdobje veljavnosti,
* država članica carinskega organa odločanja,
* pristojni/nadzorni organ.

1. Kraj in datum; Ime in podpis, funkcija; Pečat

Kraj, kjer je bil zahtevek podpisan ali kako drugače overjen.

Za datum, dan, ko je vložnik podpisal ali kako drugače overil zahtevek.

Za ime se navede ime in priimek podpisnika.

Zahtevek v papirni obliki podpiše oseba, ki vloži zahtevek. Podpisnik naj navede tudi svojo funkcijo. Zahtevek vložen z uporabo tehnike elektronske obdelave podatkov, overi oseba, ki vloži zahtevek (vložnik ali njegov predstavnik).

Odtisne se pečat osebe, za katero je vložen zahtevek.